als_Latn dik_Latn sag_Latn
Gjykata Themelore e Prizrenit vendosi që ndaj të pandehurit E. Shemallari nga Prizreni, t’ia caktojë masën e paraburgimi, për shkak të dyshimit të bazuar se në bashkëkryerje me babanë e tij kanë kryer veprat penale të “vrasjes së rëndë” dhe secili veç e veç për shkak të veprës penale “mbajtja në pronësi, kontroll, dhe posedim të paautorizuar të armëve”, raporton Kallxo.com
“I pandehuri E. Shemallari do të mbahet në paraburgim në kohëzgjatje prej 1 (një) muaji, i cili do të llogaritet prej datës 13.03.2015 dhe do të zgjasë deri më datën 13.04.2015 deri në ora 10:20 minuta”, tha zëdhënësja e Gjykatës Themelore në Prizren, Afërdita Kicaj.
Ai dyshohet për shkelje të Kodit Penal për shkak se më datë 8 mars 2015, rreth orës 14:10 minuta në Prizren, në rrugën “Ismet Jashari – Kumanova” pas një mosmarrëveshjeje paraprake të më hershme, me dashje privojnë nga jeta tani të ndjerët Ferdi Shishko, Haki Thaqi dhe Belgin Ersoj, të gjithë nga Prizreni, shkruan Kallxo.com
“Pasi që i pandehuri E. i ka vërejtur të ndjerit, me një taksi shkon në shtëpinë e tij e thërret djalin e tij E. Shemallari marrin me vete armët e zjarrit dhe atë një pistoletë dhe një pushkë e gjatë automatike dhe me automjetin e tyre “Golf 2”, ngjyrë hiri, me targa 04-442-DC të cilën e ka drejtuar E. Shemallari dhe nisen në drejtim të të ndjerëve, i takojnë të njëjtit e ndalojnë automjetin e tyre me ç’ rast E. del nga automjeti dhe me armë gjysmë-automatike të cilën e kishte në dorë, e po ashtu edhe djali i tij E. Sh. i cili mbante në dorë pistoletën, fillojnë të shkrepin në drejtim të viktimave duke i qëlluar të njëjtit dhe me të shpejtë largohen nga vendi i ngjarjes me ç’ rast nga plagët e marra Ferdi Shishko mbetet i vdekur në vend derisa dy të tjerët Belgin Ersoj dhe Haki Thaqi nga qytetarët e rastit dërgohen në spitalin rajonal ku konstatohet vdekja e tyre”, thuhet në komunikatën e lëshuar nga Gjykata Themelore e Prizrenit.
als_Latn als_Latn als_Latn als_Latn